text: Se Video: Horsens køber fængslet for 25,97 millioner kroner
  29 september 2014 kl. 13.50
  1. januar overtager Horsens Kommune fængslet i Horsens.
  
  Det er Freja ejendomme, der hidtil har ejet fængslet. Det har selskabet gjort siden 2006.
  Oprindeligt var planen at rive fængslet ned og bygge et boligkvarter.
  Men flere og flere events i og omkring fængslet har gjort det til den kulturinstitution, det er i dag.
  - Fængslet skal være med til at præge Horsens i mange år frem med et enestående Fængselsmuseum, koncerter, events og konferencer. I mange år var Horsens' image tynget af Statsfængslet - men nu er fængslet blevet et fyrtårn for oplevelser og innovation og er dermed vendt til at være en styrke, siger borgmester Peter Sørensen (S).
  